
· ΟΡΙΣΜΟΙ ΠΡΟΤΥΠΟΥ ΚΑΙ ΙΣΤΟΡΙΚΟΥ ΚΟΣΤΟΥΣ.
· ΠΛΕΟΝΕΚΤΗΜΑΤΑ ΠΡΟΤΥΠΟΥ ΚΟΣΤΟΥΣ.
· ΤΑ ΙΔΑΝΙΚΑ ΚΑΙ ΤΡΕΧΟΝΤΑ ΠΡΟΤΥΠΑ.
· Η ΚΑΡΤΕΛΑ ΠΡΟΤΥΠΟΥ ΚΟΣΤΟΥΣ.


Πρότυπο κόστος είναι εκείνο που προκαθορίζεται και καθιερώνεται με βάση προκαθορισμένες συνθήκες παραγωγικής διαδικασίας και όγκου παραγωγής και χρησιμοποιείται σαν βάση μετρήσεως και συγκρίσεως, γιατί δηλώνει το πιο «πρέπει να είναι» το κόστος (δέον κόστος ) και όχι το πιο θα είναι. Η καθιέρωση πρότυπου κόστους είναι ιδιαίτερα χρήσιμη γιατί:
· Χρησιμοποιείται σαν μέτρο για τη σύγκριση του με το πραγματικό κόστος. Έτσι, συνήθως προκύπτουν αποκλίσεις και από την έρευνα και την ανάλυση των αποκλίσεων ασκείται αποτελεσματικός έλεγχος στο κόστος.
· Συντελεί στη μείωση του κόστους άρα στην αύξηση της παραγωγικότητας.
· Διευκολύνει την κατάρτιση προϋπολογισμού
· Παρακινεί τους εργαζόμενους να αυξήσουν την απόδοσή τους.
· Αποτελεί τη βάση αποφάσεων τιμολογήσεως των προϊόντων (γιατί κάθε πρότυπο αντιπροσωπεύει το ακριβές κόστος).

Ιστορικό ή πραγματικό κόστος είναι το άθροισμα ποσών που αντιπροσωπεύουν αναλώσεις πραγματοποιθείσες για την παραγωγή του προϊόντος, ενώ το πρότυπο κόστος είναι εκείνο που θα έπρεπε να πραγματοποιηθεί.
Το πρότυπο κόστος χρησιμοποιείται σαν βάση μέτρησης και σύγκρισης γιατί δηλώνει το ποιο πρέπει να είναι το κόστος και όχι το ποιο θα είναι τελικά.
Το πραγματικό ή ιστορικό κόστος οποιασδήποτε περιόδου δίνει σαφή εικόνα της δραστηριότητας της περιόδου και οδηγεί στον ακριβή προσδιορισμό των μικτών αποτελεσμάτων.
Με άλλα λόγια, το πραγματικό ή ιστορικό κόστος προσδιορίζεται από τα πραγματοποιημένα στοιχεία κόστους, γιατί ενώ τα έξοδα πραγματοποιήθηκαν στο παρελθόν, ο καθορισμός του κόστους έγινε μετά (απολογιστικά).
Αντίθετα, το πρότυπο κόστος προϋπολογίζεται σαν βάση μέτρησης και σύγκρισης γιατί δηλώνει το πιο "πρέπει να είναι" το κόστος.
Πρότυπο Κόστος – ιστορικό ή Πραγματικό Κόστος = +/-Απόκλιση
Συνεπώς, στην περίπτωση που το πρότυπο κόστος είναι μεγαλύτερο από το πραγματικό κόστος η απόκλιση είναι θετική και επηρεάζει θετικά τα τελικά αποτελέσματα (κέρδος),  ενώ στην αντίθετη περίπτωση η απόκλιση είναι αρνητική και επηρεάζει αρνητικά τα τελικά αποτελέσματα (ζημιά).

Τα πλεονεκτήματα του πρότυπου κόστους είναι:
· Χρησιμοποιείται σαν μέτρο για τη σύγκριση του πραγματικού κόστους. Από τη σύγκριση αυτή προκύπτουν οι αποκλίσεις (διαφορές), με την έρευνα και την ανάλυση των οποίων ασκείται αποτελεσματικός έλεγχος στο κόστος. Οι αποκλίσεις αυτές είναι ευνοϊκές όταν το πρότυπο κόστος είναι μεγαλύτερο από το πραγματικό και μη ευνοϊκές όταν το πρότυπο κόστος είναι μικρότερο.
· Συντελεί στη μείωση του κόστους, με άλλα λόγια στην αύξηση της παραγωγικότητας (γιατί επανεξετάζονται οι μέθοδοι, οι διαδικασίες και προτείνονται βελτιωμένες, με τελικό αποτέλεσμα τη μείωση του κόστους των προϊόντων).
· Διευκολύνει την κατάρτιση του προϋπολογισμού.
· Όταν εφαρμόζεται το πρότυπο κόστος οι εργαζόμενοι συνειδητοποιούν πλήρως τις ευθύνες τους προκαταβολικά και παρακινούνται να αυξάνουν την απόδοση τους.
· Αποτελεί τη βάση αποφάσεων τιμολόγησης γιατί κάθε πρότυπο αντιπροσωπεύει το ακριβές κόστος.
[bookmark: bookmark297]Ποια πρότυπα λέγονται ιδανικά και ποια τρέχοντα.
Τα πρότυπα διακρίνονται σε ιδανικά και σε τρέχοντα. Τα ιδανικά πρότυπα καθορίζονται με βάση ιδανικές συνθήκες αγοράς και παραγωγικής διαδικασίας χάρη στις οποίες επιτυγχάνεται το μικρότερο δυνατό κόστος. Δεν λαμβάνονται υπόψη δυσμενή γεγονότα όπως φύρες, κακοτεχνίες, απρόβλεπτες δυσμενείς συνθήκες κ.λ.π. Η καθιέρωση ιδανικών προτύπων προκαλεί δυσμενή αντίδραση στην ψυχολογία των εργαζομένων και οδηγεί σε αρνητικά αποτελέσματα.
[bookmark: bookmark298]Όταν το πρότυπο κόστος στηρίζεται στις πραγματικές καταστάσεις όπου λαμβάνονται υπόψη οι αδυναμίες της παραγωγικής διαδικασίες (κακοτεχνίες, φύρες κ.λ.π) ονομάζεται τρέχον ή αναμενόμενο πρότυπο κόστος και πρέπει αναθεωρούμενο να εφαρμόζεται.
Η καρτέλα του πρότυπου κόστους και σε τι εξυπηρετεί
Κάθε λεπτομέρεια σχετική με το πρότυπο κόστους κάθε στοιχείου (πρώτων) υλών, αμέσων ημερομισθίων και Γ.Β.Ε) σε κάθε παραγωγικό τμήμα, καταχωρείται στην καρτέλα προτύπου κόστους που ανοίγεται για κάθε προϊόν. Η καρτέλα πρότυπου κόστους διευκολύνει σημαντικά διάφορες κοστολογικές διαδικασίες, γιατί καθιστά γνωστές προκαταβολικά τις ποσότητες πρώτων υλών, αμέσων εργατικών και Γενικών Βιομηχανικών Εξόδων που απαιτούνται σε κάθε παραγωγικό τμήμα, για την παραγωγή του συγκεκριμένου προϊόντος και χορηγούνται χωρίς καμιά καθυστέρηση. Η καρτέλα του προτύπου κόστους ενημερώνεται από τις επιμέρους καρτέλες που συντάσσονται για κάθε είδους κόστος και εμφανίζουν τον τρόπο υπολογισμού των προτύπων.
Παράδειγμα κατανόησης και καρτέλα πρότυπου κόστους
Έστω σε μια παραγωγή ότι ισχύουν τα παρακάτω ποσά πρότυπου και ιδανικού κόστους, βλέπουμε ότι οι διαφορές είναι οι αποκλίσεις. 
Δηλαδή πρότυπο κόστος = δηλώνει το πιο πρέπει να είναι το κόστος  και  ιστορικό ή πραγματικό κόστος = το πιο θα είναι τελικά.

Καρτέλα πρότυπου κόστους μονάδας προϊόντος *
	Πρότυπα
	Πρότυπο κόστος 
	Ιδανικό  κόστος
	
	αποκλίσεις

	Άμεσα υλικά 
	 100 μονάδες
	200 μονάδες
	
	+ 100 μονάδες

	Άμεση εργασία
	 10 ώρες
	10 ώρες
	
	0

	Γενικά Βιομηχανικά Κόστη Γ.Β.Ε.
	 2.500 ευρώ
	 3.000 ευρώ
	
	+ 500ευρώ

	
	
	
	
	

	
	
	
	



Συμπέρασμα: η επιχείρηση είχε υπολογίσει ότι θα παράγει σε 10 ώρες 100 μονάδες προϊόντος, αλλά παρήγαγε 200 μονάδες, με ΓΒΕ κόστος 2.500,00 ευρώ αλλά τελικά ήταν 3.000,00 ευρώ. Το συμπέρασμα είναι ότι με μια μικρή αύξηση των 500 ευρώ στα έξοδα της παρήγαγε τις διπλάσιες ποσότητες  στην ίδια ώρα. Κάτι το όποιο είναι σαφώς κερδοφόρο για την επιχείρηση. Γιατί σίγουρα τα εργατικά για την διπλάσια ποσότητα παραγωγής δεν θα ήταν μόνο 500 ευρώ.

Άσκηση:
Στο παραπάνω παράδειγμα να μου γράψετε κατά την κρίση σας, πως θα ήταν μια ζημιογόνα παραγωγή αν τα Γ.Β.Ε. έμενα ιδία και δεν μεταβάλλονταν δηλαδή 2.500 ευρώ. Πως θα έπρεπε να διαμορφωθεί το ιδανικό κόστος ώστε να είχαμε μεγάλη αρνητική απόδοση- απόκλιση, είτε από την πλευρά των άμεσων υλικών ή της άμεσης εργασίας ή και των δύο. 
